Attakk mill-ajru permezz ta' drone mill-Amerikani pprevjena milli jseħħ attakk suwiċida ieħor fil-belt ta' Kabul fl-Afganistan. L-Amerikani sparaw fuq vettura li kienet qed iġġorr minn tal-inqas persuna waħda li hija assoċjata mal-grupp tal-Istat Iżlamiku. Fil-midja ħareġ kif dan l-arrakk ħalla għaxar persuni mejta, inkluż sitt itfal Afgani. Huma nqatlu waqt li kienu ġo darhom. Sal-lum il-militar Amerikan għadu qed iwissi fuq possibilitajiet ta' aktar attakki hekk kif għadhom għaddejjin l-evakwazzjonijiet fl-ajruport Afgan. Madanakollu huwa saħaq li għadu komessi li fl-aħħar sigħat li baqa' xorta se jibqgħu jevawkwa lin-nies. Intant, madwar ħames rokits intbagħtu fuq il-kapitali Afgana, iżda ġew imwaqqfa qabel ma ġew sparati. Il-midja internazzjonali rrappurtat li għadu mhux magħruf min spara dawn ir-rokits.